Súkkulaðitrufflur er uppskrift dagsins . Aðventumolann má sjá hér í spilaranum að neðan en uppskrift og leiðbeiningar er að finna neðar í fréttinni . Aðventumolar Árna í Árdal eru á dagskrá Stöðvar 2 klukkan 19.10 alla daga fram að jólum nema á föstudögum eru þeir sýndir beint á eftir Allir geta dansað . Klippa : Súkkulaðitrufflur - Aðventumolar Árna í Árdal Trufflugrunnur 300 millilítrar rjómiBragðauki ( sjá fyrir neðan ) 400 grömm dökkt súkkulaði , brytjað niður 100 grömm mjög mjúkt smjör 200 grömm dökkt kakóduft Bragðaukar 4 ástaraldin , innihaldið skafið úr 20 grömm Earl Grey teBörkur af einni sítrónu og 5 timjangreinar Hitið rjóma í litlum potti og takið af hitanum þegar hann nær suðumarki . Bætið bragðaukanum út í heitan rjómann , setjið lok á pottinn og látið standa í um 20 mínútur . Setjið súkkulaðið í hitaþolna skál og hellið rjómanum yfir súkkulaðið í gegnum sigti . Þrýstið á bragðgjafann í sigtinu með sleikju til að ná öllu bragði úr honum . Byrjið að hræra í miðju skálarinnar með sleikju þar til súkkulaðið þar er byrjar að þykkna . Haldið áfram að hræra og færið ykkur alltaf utar í skálina þar til allt súkkulaðið er orðið skínandi fallegt . Ef allt súkkulaðið nær ekki að bráðna er hægt að setja skálina rétt snöggvast yfir heitt vatnsbað . Setjið nú súkkulaðið til hliðar og látið það ná stofuhita . Bætið smjöri við í litlum skömmtum og hrærið þar til engir smjörbitar eru sjáanlegir . Setjið trufflugrunninn í sprautupoka og myndið 2 sentímetra dropa á bökunarpappírsklæddri bökunarplötu . Setið trufflurnar inn í ísskáp og kælið í 1 klukkustund eða þar til þær eru orðnar nokkuð harðar . Setjið kakóduftið á grunnan disk . Veltið trufflunum í kakóduftinu svo þær festist síður við hendurnar . Rúllið þeim snögglega í lófunum í nettar kúlur . Setjið trufflurnar aftur á bökunarplötuna og inn í kæli í um 30 mínútur . Veltið nú trufflunum aftur í kakódufti og notið tvo gaffla , annars koma fingraför á trufflurnar , til að færa þær yfir á disk til að bera fram . Ef ekki á að bera trufflurnar strax fram er best að sleppa því að velta þeim úr kakóduftinu og setja þær í loftþétt ílát . Trufflurnar geymast í um viku í kæli . Þegar þær eru bornar fram er þeim velt upp úr kakódufti beint úr kælinum , settar á disk og látnar ná stofuhita , sem getur tekið einn til tvo tíma .